**OBRAZLOŽENJE OPĆEG DIJELA PRVIH IZMJENA I DOPUNA PRORAČUNA**

**OPĆINE SVETI IVAN ŽABNO ZA 2017. GODINU**

**PRAVNI OSNOV**

Odredbama članka 7. Zakona o proračunu („Narodne novine“, broj 87/08, 136/12 i 15/15) propisano je da, ako se tijekom proračunske godine, zbog izvanrednih nepredviđenih okolnosti povećavaju rashodi i izdaci, odnosno smanje prihodi i primici, proračun mora uravnotežiti pronalaženjem novih prihoda i primitaka, odnosno smanjenjem predviđenih rashoda i izdataka. Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna.

**OBRAZLOŽENJE**

Prvim Izmjenama i dopunama Proračuna u iznos od 9.480.000,00 kn u Proračun se uključuju projekti koji su odobreni potpisanim ugovorima za dodjelu bespovratnih sredstava, te se uravnotežuje Proračun smanjenjem rashoda koji se neće realizirati do kraja godine.

**PRIHODI PRORAČUNA**

Prihodi poslovanja povećani su za 96.000,00 kuna. U skupini prihoda poslovanja veće povećanje iskazano je na prihodima od poreza na dohodak (konto skupine 611) jer je polugodišnje izvršenje iznosilo 1.804.111,55 kn ili 67,57%, te je porez na dohodak povećan za 300.000,00 kn, budući da se očekuje sličan priljev i preostalih 6 mjeseci, odnosno nešto manji u 7. i 8. mjesecu zbog povrata poreza. Smanjeni su prihodi od poreza na promet nekretnina za 20.000,00 kn jer je polugodišnje izvršenje bilo 80.785,48 kn dok se sa koncem 8. mjeseca bilježi povećanje od samo 3.086,67 kuna. Porezi na robu i usluge (konto skupine 614) smanjeni su za 40.000,00 kn, a smanjenje se odnosi na porez na tvrtku koji je od ove godine ukinut. Ostaje dugovanje koje je ovršeno, osim 2016. i 2017. godine. Također su povećani prihodi na kontu skupine 633 – Pomoći proračunu iz drugih proračuna u iznosu **298.493,00** kn ili 14,6%. Povećanje se odnosi na doznaku sredstava tekućih pomoći iz državnog proračuna konkretno na iznos od 741.933,00 kn što je predviđeno prema Zakonu o izvršavanju Državnog proračuna za 2017. godinu gdje je predviđena isplata pomoći jedinicama lokalne i područne (regionalne) samouprave sa statusom potpomognutog područja već prema njihovu indeksu razvijenosti. Povećanje od 100.000,00 se odnosi i na potpisan Ugovor sa Ministarstvom regionalnog razvoj i fondova Europske unije za financiranje radova i usluga za projekt izgradnje sekundarne vodovodne mreže. Kapitalne pomoći iz županijskog proračuna smanjene su za 450.000,00 kn jer Županija trenutno ne raspolaže dovoljnim sredstvima te se neće moći do kraja godine realizirati pomoć. Tekuće pomoći iz županijskog proračuna za izbore smanjene su za 87.000,00 kuna. Također i planirana drvarina je smanjena za 3.800,00 kuna jer je ove godine doznačen spisak Centra za socijalnu skrb koji bilježi manje korisnika. Također na istom kontu su smanjene tekuće pomoći – Ministarstva znanosti i obrazovanja za 2.640,00 kn, a pomoći se odnose na malu školu koje Općina prosljeđuje O.Š. „Grigor Vitez“ Sveti Ivan Žabno. Povećanje se bilježi na kontu skupine 634 Pomoći od izvanproračunskih korisnika u iznosu **100.000,00** kn. Budući da je prošle godine primljeno 6 djelatnika na javne radove, ove godine nismo realizirali navedenu mjeru jer nisu bila osigurana sredstava od države te je smanjen iznos za 100.000,00 kn. Povećane su tekuće pomoći Fonda za zaštitu okoliša i energetsku učinkovitost za 200.000,00 kuna jer je potipsan Ugovor na iznos od 300.000,00 kn za izradu projektne dokumentacije potrebne za prijavu projekta sanacije odlagališta komunalnog otpada „Trema-Gmanje“. Smanjen je prihod na kontu skupine 638 Pomoći iz državnog proračuna temeljem prijenosa EU sredstava za 380.000,00 kn jer projekti neće moći biti realizirani do kraja godine, a sredstva se odnose na vrtić i nerazvrstane ceste. Prihodi na kontu skupine 641 – Prihodi od financijske imovine smanjeni su za 70.000,00 kn, a smanjenje se odnosi na smanjenje od 1.000,00 kn kamate na depozite po viđenju, smanjenje zateznih kamata iz obveznih odnosa za 9.000,00 kn (kamate na ovrhe), te smanjenje prihoda iz dobiti trgovačkih društava u javnom sektoru, u našem slučaju Komunalnog poduzeća Križevci za 60.000,00 kn jer se ne očekuje znatnija isplata dobiti. Na kontu skupine 642 Prihodi od nefinancijske imovine smanjeni su za 9,9% ili **47.000,00** kn, a smanjenje se odnosi na prihode od zakupa poljoprivrednog zemljišta za 30.000,00 kn, zatim prihod od zakupa nekretnina – stan u Ulici braće Radića smanjen iznos za 2.000,00 kn, zbog nagodbe sa Mršić M. Za 13.000 kn smanjenje su koncesije jer se ne očekuje priljev ove godine INE d.d. za istražno područje. Smanjen prihod od iznajmljivanja i zakupa za poslovne prostore za koje treba još sklopiti ugovore za 2.000,00 kn. Smanjenje bilježi i prihod 651 Upravne i administrativne pristojbe, a smanjenje od 6.000,00 kn odnosi se na prihod od prodaje državnih biljega i 12.800,00 kn na smanjenje prihoda od pokretnih trgovina na području općine. Smanjenje skupine 652 Prihodi po posebnim propisima od **38.713,00** kn zbog smanjenja doprinosa za šume od 23.713,00 kn jer se očekuje slabiji priliv do kraja godine, pošto je šestomjesečno izvršenje 51.171,23 kn i također smanjenje prihoda od modernizacije cesta na našem području za 15.000,00 kn. Na kontu skupine 663 Donacije od pravnih i fizičkih osoba izvan općeg proračuna povećan je iznos za 20.020,00 kn zbog donacije poduzeća Radnik Križevci pomoć Matiji Bušiću za sanaciju gospodarskih objekata oštećenih u požaru. Konto skupine 711 Poljoprivredno zemljište-prodaja bilježi smanjenje od 100.000,00 kn, a povećanje bilježi konto skupine 721 Prihodi od prodaje građevinskih objekta –stanovi sa stanarskim pravom jer je jedan korisnik u cijelosti otplatio stan.

**RASHODI PRORAČUNA**

Plan rashoda poslovanja iskazan je sa smanjenjem od 471.055,63 kn ili 6,1%, a rashodi za nabavu nefinancijske imovine povećani su za 471.055,63 kn ili jer je došlo do rasporeda sredstava između pojedinih konta. Budući da su rashodi sadržani preglednije u posebnom dijelu proračuna prema programima i aktivnostima slijedi objašnjenje istog, pa stoga nema potrebe objašnjavati rashode po ekonomskoj klasifikaciji jer su sve klasifikacije sadržane u posebnom dijelu.

**OBRAZLOŽENJE POSEBNOG DIJELA PRVIH IZMJENA I DOPUNA PRORAČUNA OPĆINE SVETI IVAN ŽABNO ZA 2017. GODINU**

Slijedi obrazloženje rashoda po Programima u Posebnom dijelu Izmjena i dopuna proračuna gdje je preglednije sadržan detaljan opis programa, aktivnosti i projekata.

**RAZDJEL 001 OPĆINSKO VIJEĆE**  smanjen je za 87.764,65 kn.

**Program 1000 Financiranje redovne djelatnosti**

Aktivnost A10001 Materijalni rashodi smanjeni su za 50.327,51 kunu.

Povećani su rashodi na kontu skupine 329 za 37.267,56 kn, a povećanje se odnosi na povećanje naknade članovima predstavničkih i izvršnih tijela za održavanje sjednica Vijeća 8.000,00 kn, također povećanje od 45.281,96 kn naknade predstavničkih i izvršnih tijela za izbore (birački odbori i izborna povjerenstva) jer se više financira iz Općinskog proračuna, te je smanjen izvor pomoći od županije za izbore, smanjena je naknada zamjeniku načelnika za 14.727,20 kn jer je profesionalac, rashodi protokola vijenci i cvijeće smanjeni su za 1.287,20 kn, a na izvoru 5.1. pomoći iz županijskog proračuna smanjena su sredstva za izbore za 87.595,07 kn, jer županija financira samo pola sredstava za biračke odbore.

Aktivnost A100002 Političke stranke smanjena je za 3.945,03 kuna jer je donijeta nova Odluka o financiranju političkih stranaka, a između raspuštanja Vijeća i konstituiranja novog nije bilo rada, također sa novim sazivom je novi omjer članova i članica Vijeća što također utječe na izračun.

Aktivnost A100003 Sponzorstva povećana je za 13.000,00 kuna, odnosno povećanje se odnosi na Pokroviteljstva Općine za vatrogasna natjecanja, Balogove dane (konto skupine 381)

Aktivnost A100005 Materijalni rashodi i rashodi za usluge bilježi smanjenje od 28.492,11 kn, a konto skupine 323 Usluge odvjetnika i pravnog savjetovanja povećane su za 4.000,00 kn, konto skupine 329 premije osiguranja ostale imovine smanjen je za 2.779,31 kn, konto skupine 323 smanjen je za 29.712,80 kn, a smanjenje se odnosi na smanjenje geodetsko katastarskih usluga.

**Program 1002 Sufinanciranje športa, kulture i religije**

Aktivnost A100009 Održavanje svetoivanjskih dana planirana je sa 20.000,00 na kontu skupine 323 (uređenje prostora za svetoivanjske dane)

**Program 1000 Poticanje poljoprivrednih gospodarstva i poljoprivrede**

Aktivnost A100001 Tekuće donacije gospodarstvenicima i uzgajivačima smanjena je za 38.000,00 kn.

Konto skupine 381 smanjen je za 38.000,00 kn u 100%-tnom iznosu jer se odnosi na sufinanciranje za stočarsku izložbu koja nije ove godine održana.

**RAZDJEL 002 JEDINSTVENI UPRAVNI ODJEL**

**PROGRAM 1000 FINANCIRANJE REDOVNE DJELATNOSTI**

Aktivnost A100004 Rashodi za zaposlene

Na kontu skupine 312 ostali rashodi za zaposlene povećani su rashodi za 2.000,00 kuna.

Aktivnost A100005 Materijalni rashodi i rashodi za usluge smanjeni su za 22.694,34 kn

Konto skupine 321 naknada za prijevoz na posao i iz posla smanjen je za 10.000,00 kn jer nije bilo zaposlenih na javnim radovima.

Konto skupine 322 rashodi za materijal i energiju povećani su za 27.018,66 kn, a povećanje se odnosi na uredski materijal koji je povećan za 5.000,00 kn jer je utrošak bio veći zbog održavanja lokalnih izbora, literaura je smanjena za 5.000,00 kn, također i motorni benzin i diesel gorivo je smanjeno za 5.000,00 kn, a sitni inventar je povećan za 32.018,66 kn jer polugodišnje izvršenje već prelazi planiranu stavku zbog nabave parkovnih klupa i ukrasne rasvjete.

Konto skupine 323 smanjen je za 5.000,00 kn, a povećanje od 2.000,00 kn se odnosi na usluge telefona, telefaksa, poštarina je smanjena za 5.000,00 kn, te su smanjene dimnjačarske usluge - sufinanciranje za 2.000,00 kn.

Konto skupine 329 Ostali nespomenuti rashodi poslovanja povećani su za 8.000,00 kn.

Rashodi na kontu skupine 343 smanjeni su za 1000,00 kn, odnosno smanjene su usluge platnog prometa.

Konto skupine 322 Rashodi za materijal i energiju povećani su za 10.000,00 kn, odnosno povećanje se odnosi na troškove za plin.

Konto skupine 322 Rashodi za materijal i energiju je smanjen za 3.000,00 kn, a smanjenje se odnosi na službenu i radnu odjeću.

Konto skupine 323 smanjen je za 33.713,00 kn, smanjenje se odnosi na usluge čišćenja snijega.

Konto skupine 323 smanjen je za 15.000,00 kn, odnosi se na smanjenje troškova pružanja savjetodavnih usluga.

Aktivnost A100008 Opremanje Jedinstvenog upravnog odjela povećana je za 10.055,63 kn

Konto skupine 422 bilježi povećanje koje se odnosi za opremu za grijanje odnosno plinski uređaj za grijanje.

Kapitalni projekt K100001 Kanalizacija planirani su sa 55.000,00 kn, a povećanje se odnosi na izradu projektne dokumentacije za kanalizaciju Trg Karla Lukaša i Voćarska ulica.

**PROGRAM 1000 VODOVOD**

Kapitalni projekt K100007 Donacije Komunalnom poduzeću Križevci za vodovod smanjena je za 73.509,41 kn.

**PROGRAM 1001 IZGRADNJA CESTA**

Aktivnost A1000001 Modernizacija nerazvrstanih cesta smanjena je za 719.981,34 kn jer se do kraja godine neće moći realizirati asfaltiranja.

Aktivnost A10002 Putna i kanalska mreža bilježi povećanje od 70.000,00 kn jer će se do kraja biti realizirano još radova..

Aktivnost A100003 Tekuće održavanje mostova bilježi povećanje od 40.000,00 kn na kontu skupine 323 jer će Komunalno poduzeće Park fakturirati radove.

**PROGRAM 10002 IZGRADNJA KOMUNALNE INFRASTRUKTURE**

Aktivnost A100001 Naknada za priključenje na elektroenergetsku mrežu planirana je rebalansom sa 18.860,54 kn, a toliko iznose radovi na kanalizaciji u Ulici A.G.Matoša

Kapitalni projekt K100001 kanalizacija rashod je smanjen za 58.915,38 kn jer su završeni radovi u Ulici A.G. Matoša.

Kapitalni projekt K100004 Plan gospodarenja otpadom bilježi smanjenje za 4.000,00 kuna jer je projekt završen.

**PROGRAM 1003 ODRŽAVANJE KOMUNALNE INFRASTRUKTURE**

Aktivnost 100001 Održavanje javne rasvjete bilježi povećanje rashoda za 70.000,00 kn.

jer je u polugodišnjem izvješću već realizirana planirana svota. Konto skupine 322 konkretno troškovi javne rasvjete smanjeni su za 30.000,00 kn, dok je na kontu skupine 323 iskazano povećanje od 100.000,00 kn za rekonstrukciju javne rasvjete.

Aktivnost A100002 Održavanje javnih površina i odvoz smeća povećana je za 20.000,00 kn.

Aktivnost A100004 Modernizacija nogostupa smanjena je za 10.000,00 kn jer će nogostup biti realiziran u sklopu državne ceste D28 od strane Hrvatskih cesta.

**PROGRAM 1004 ODRŽAVANJE GRAĐEVINSKIH OBJEKATA**

Aktivnost A100001 Tekuće održavanje građevinskih objekata povećana je za 32.657,37 kn, povećanje se odnosi održavanje zgrada općine.

Aktivnost uređenje autobusnih stajališta smanjena je za 13.020,00 kn.

Kapitalni projekt K100001 sanacija smetišta planirana je sa 300.000,00 kn jer je projektna dokumentacija u izradi.

**PROGRAM 1001 OSTALA KAPITALNA ULAGANJA**

Kapitalni projekt K 100001 otkup zemljišta smanjen je za 10.000,00 kn, konkretno rashodi skupine 411 (Građevinsko zemljište).

**Program 1002 PROGRAMI NA SANACIJI SMETIŠTA**

**Kapitalni projekt K100001 Sanacija smetišta** smanjena je za 8.000,00 kn jer se za ovu godinu radi projektna dokumentacija.

**PROGRAM 1000 ŠKOLSTVO**

Aktivnost A100004 Stipendije i školarine povećana je za 10.000,00 kn.

Aktivnost A100005 Sufinanciranje cijene prijevoza studenata bilježi smanjenje od 5.000,00 kn jer se nije prijavilo više studenata.

Aktivnost Ostale nakande iz proračuna u naravi – likovne mape planirana je sa 17.000,00 kn jer toliko iznosi kupnja likovnih mapa za osnovnoškolce.

**PROGRAM 1001 PROGRAM PREDŠKOLSKOG ODGOJA**

Kapitalni projekt K100003 Izgradnja dječjeg vrtićapovećana je za120.000,00 kn zbog prijave projekta na natječaj.

**PROGRAM 1002 SUFINANCIRANJE ŠPORTA, KULTURE I RELIGIJE**

Aktivnost A100013 Tekuće donacije vjerskim zajednicama povećana je za 14.000,00 kn.

Kapitalni projekt K100001 Kapitalne donacije – Kapela Sv. Julijana povećan je za 10.118,57 kn, 100.000,00 kn donirano je od Ministarstva kulture, preostala sredstva osigurala je Općina.

**PROGRAM 1003 SUFINANCIRANJE UDRUGA**

Aktivnost A100004 Sufinanciranje projekta i programa udruga-kultura smanjena je za 10.864,50 kn jer se neke udruge nisu prijavile na natječaj ( konto skupine 381).

**PROGRAM 1000 PROGRAMI SOCIJALNE SKRBI I ZDRAVSTVA**

Aktivnost A100002 Briga o socijalno ugroženim skupinama povećana je za 6.800,00 kn i to na kontu 372 povećana je prehrana učenika koju sufinanciramo za 8800,00 kn, smanjeni su troškovi stanovanja za socijalne slučajeve.

Aktivnost A100006 Pomoć obiteljima i kućanstvima-ogrijev smanjen je za 3800,00 kn jer je prema spisku Centra za socijalnu skrb smanjen broj korisnika.

**PROGRAM 1001 PROGRAM HUMANITARNIH UDRUGA**

Aktivnost A100002 Zaštita socijalno osjetljivih kategorija povećana je za 2.000,00 kuna jer se veći broj udruga prijavio na natječaj kao što su Udruga osoba s invaliditetom, Križevci.

**PROGRAM 1000 POTICANJE POLJOPRIVREDNIH GOSPODARSTAVA I POLJOPRIVREDE**

Aktivnost A100002 Pomoć za ublažavanje posljedica od elementarnih nepogoda povećana je za 13.020,00 kn odnosno prema izvorima smanjeno je 20.000,00 kn za subvencioniranje, a povećano 5.000,00 kn i 28.020,00 kn za elemantarne nepogode iz različitih izvora..

**PROGRAM 1000 ZAŠTITA OD POŽARA I SPAŠAVANJE**

Aktivnost A100005 Ostale tekuće donacije u naravi –vatrogasna oprema, planirana je sa 59.858,69 kn koliko je i donirano Dobrovoljnim vatrogasnim društvima.

**PROGRAM 1000 DRUŠTVENI DOMOVI**

Aktivnost A100002 Rasvjeta u društvenim domovima povećana je za 10.000,00 kn.